  Майя Бывальцева 9-тӥ толсурлы Удмуртиын коронавирус инфекциен черлан 201 выль учыръёсты пусйизы. Со сярысь элькунысь оперативной штаб ивортӥз. Выль черламъёс пӧлын Ижкарын 114 улӥсьёс, Воткаын – 18, Кез ёросын – 13, Дэри ёросын – 12, Ува ёросын – сизьым, Шаркан ёросын – куать, Сюмси, Камбарка ёросъёсын – быдэн вить, Можгаын, Красногорск, Якшур-Бӧдья ёросъёсын – быдэн ньыль, Вотка, Пичи Пурга, Сьӧлта ёросъёсын – быдэн кык, Глазкарын, Алнаш, Грак ёросъёсын – быдэн одӥг. 123 адями висёнэз вормиз. Ньыль мурт улонысь кошкиз: кышномуртъёслы 62, 72, 73 но 91 арес вал Туннэ нуналлы Удмуртиын выль коронавирус инфекциен черлан 15 сюрс 226 учыр лабораториосын зэматэмын. 11 сюрс 872 адями йӧназ, 253 мурт кулӥз. Та дыре 190 висисьёслэн тазалыксы секыт лыдъяське. Оглом элькунын коронавируслы 677 сюрс 788 эскеронъёс ортчытӥзы, берло нуналэ – 2 сюрс 560.  Тегъёс: Тазалык Ижкар висён Удмуртия коронавирус  